Document ID: 32000R1795

Κανονισμός (ΕΚ) αριθ. 1795/2000 της Επιτροπής
της 22ας Αυγούστου 2000
για την τροποποίηση του κανονισμού (ΕΚ) αριθ. 1553/2000 περί ενάρξεως της διαδικασίας χορήγησης πιστοποιητικών εξαγωγής για τα τυριά που πρόκειται να εξαχθούν το 2001 στις Ηνωμένες Πολιτείες της Αμερικής στο πλαίσιο της συμπληρωματικής ποσόστωσης που απορρέει από τις συμφωνίες στης ΓΣΔΕ
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1255/1999 του Συμβουλίου, της 17ης Μαρτίου 1999, για την κοινή οργάνωση αγοράς στον τομέα του γάλακτος και γαλακτομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 1670/2000(2), και ιδίως το άρθρο 30,
Εκτιμώντας τα ακόλουθα:
(1) Ο κανονισμός (ΕΚ) αριθ. 1553/2000 της Επιτροπής, της 14ης Ιουλίου 2000, περί ενάρξεως της διαδιακασίας χορήγησης πιστοποιητικών εξαγωγής για τα τυριά που πρόκειται να εξαχθούν το 2001 στις Ηνωμένες Πολιτείες της Αμερικής στο πλαίσιο της συμπληρωματικής ποσόστωσης που απορρέει από τις συμφωνίες της ΓΣΔΕ(3) προβλέπει την υποβολή των αιτήσεων για τη χορήγηση πιστοποιητικών εξαγωγής από την 1η έως τις 11 Σεπτεμβρίου 2000. Ωστόσο, ορισμένες τροποποιήσεις στους κανόνες σχετικά με τα πιστοποιητικά εξαγωγής για την ποσόστωση τυριού προς εξαγωγή στις Ηνωμένες Πολιτείες θα δημοσιευθούν μετά την 1η Σεπτεμβρίου 2000. Ως εκ τούτου, καθίσταται αναγκαία η τροποποίηση ορισμένων προθεσμιών και ημερομηνιών στον κανονισμό (ΕΚ) αριθ. 1553/2000.
(2) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης γάλακτος και γαλακτομικών προϊόντων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο κανονισμός (ΕΚ) αριθ. 1553/2000 τροποποιείται ως εξής:
1. Στο άρθρο 2 παράγραφος 1, οι όροι "από 1ης έως 11 Σεπτεμβρίου 2000" αντικαθίστανται από τους όρους "από τις 18 έως τις 22 Σεπτεμβρίου 2000".
2. Στο άρθρο 2 παράγραφος 6, οι όροι "την 1η Σεπτεμβρίου 2000" αντικαθίστανται από τους όρους "στις 18 Σεπτεμβρίου 2000".
3. Στο άρθρο 3, οι όροι "εντός πέντε εργάσιμων ημερών" αντικαθίστανται από τους όρους "εντός τεσσάρων εργάσιμων ημερών".
4. Στο άρθρο 4, οι όροι "στις 25 Οκτωβρίου 2000" αντικαθίστανται από τους όρους "στις 31 Οκτωβρίου 2000".
Άρθρο 2
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 22 Αυγούστου 2000.

Labels: 3
17
18